**Мәңгілік өмірге апаратын заң**

***«Ережелеріңді қабылдадым мәңгі мұраға,***

***Жүрегімді кенелтеді олар қуанышқа.»***

***(Забур 118:111)***

«Ереже» сөзінің сіз үшін қорқынышты бір мағынасы бар ма? Жаңадан көлік жүргізушісі ретінде, артыңыздан сирена мен жыпылықтайтын шамдар сіздің назарыңызды аудартқан кезде «Ережеге бағынуыңыз керек, әйтпесе...» дегенді үйренген боларсыз.

Құдайдың заңдары адамның заңдарынан мүлдем басқа. Скотти Смит былай дейді: «Құдайдың ережелерін біз бағынатын немесе бұзатын ережелер жиынтығы ретінде емес, қарым-қатынастың дизайны ретінде қабылдау өте маңызды». Ережелер туралы ойлаған кезде, біз, әдетте бірден қарым-қатынас туралы ойланбаймыз, бірақ Құдай біздің дәл солай ойлағанымызды қалайды.

Құдай біріншіден, Өзімен қарым-қатынас жасау жолын, Киелі кітаптың Көне өсиетінде, оның «Заң» деп аталатын алғашқы бес кітабында сипаттады. Иса Өзі осы Заңның талаптарын орындап, Өзі арқылы қарым-қатынасты ұсыну арқылы адамның Құдаймен қарым-қатынасын өзгертті. Киелі кітапта Киелі кітап туралы былай делінген: «Киелі жазбалардың бәрі Құдай Рухының жетелеуімен жазылған. Олар тәлім беру, әшкерелеу, түзету әрі әділдікке тәрбиелеу үшін тиімді.» (Тімотеге 2-хат 3:16).

Киелі кітаптағы Дәуіт Құдайдың жүрегін, Құдай нені бағалайтынын түсінетін адам болады, және ол Құдайдың заңын жақсы көріп, былай деп жазды: «Ережелеріңді қабылдадым мәңгі мұраға, Жүрегімді кенелтеді олар қуанышқа.» (Забур 118:111). Дәуіт Құдайдың заңдарының шындық екеніне назар аударды. «Уәделеріңнің шындығы іс жүзінде сыналған, Уа, Ием, оларды қатты ұнатамын сондықтан.» деп түсіндірді (Забур 118:140). Дәуіт сондай—ақ: «Шешімдеріңе сай бұған дейін бәрі тұрады, Бір Өзіңе барлығы да қызмет қылады» (Забур 118:91) деп жазды.

Өмір үнемі өзгеріп отырады — «Шөптер сарғайып қурап, гүлдер солады, ал Құдайымыздың сөзі мәңгі қалады.» (Ишая 40:8).